夏夜大醉醒後有感
作者：陸游
朝代：宋

paragraphs: 少時酒隐東海濵，結交盡是英豪人。
龍泉三尺動牛斗，陰符一編役鬼神。
客逰山南夜望氣，頗謂王師當入秦。
欲傾天上河漢水，盡洗關中戰士塵。
那知一旦事大繆，騎驢劍閣霜毛新。
却將覆氊草檄手，小詩點綴西州春。
素心雖願老巖壑，大義未敢忘君臣。
鷄鳴酒解不成寐，起坐肝膽空輪囷。